Държавен вестник, бр. 36, 2006 г., стр. 49

Б Р О Й  36
Д Ъ Р Ж А В Е Н   В Е С Т Н И К
С Т Р .  49
МИНИСТЕРСКИ СЪВЕТ
ПОСТАНОВЛЕНИЕ № 82
ОТ 10 АПРИЛ 2006 Г.
за приемане на Наредба за изискванията за
пускане на пазара на електрическо и елект-
ронно оборудване и третиране и транспорти-
ране на отпадъци от електрическо и електрон-
но оборудване
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за изиск-
ванията за пускане на пазара на електрическо и
електронно оборудване и третиране и транспор-
тиране на отпадъци от електрическо и елект-
ронно оборудване.
Преходни и заключителни разпоредби
§ 1. В Постановление № 137 на Министер-
ския съвет от 1999 г. за приемане на Тарифа за
таксите за продукти, след употребата на които
се образуват масово разпространени отпадъци
(обн., ДВ, бр. 60 от 1999 г.; изм. и доп., бр. 2 и 52
от 2000 г., бр. 98 от 2001 г., бр. 19 от 2004 г.; попр.,
бр. 24 от 2004 г.; изм. и доп., бр. 81 и 104 от 2004 г.
и бр. 58 и 90 от 2005 г.) се правят следните изме-
нения и допълнения:
1. В чл. 10б ал. 4 се отменя.
2. В чл. 18 ал. 3 се отменя.
3. Създават се чл. 36—47:
“Чл. 36. (1) Производителите и вносители-
те, които пускат на пазара в Република Бълга-
рия електрическо и електронно оборудване
(ЕЕО), заплащат продуктова такса по чл. 36,
ал. 1 от Закона за управление на отпадъците за
всеки отделен вид ЕЕО в размер съгласно при-
ложение № 24.
(2) Таксите се заплащат:
1. от производителите на ЕЕО—когато ЕЕО
се пуска на пазара в страната;
2. от вносителите на ЕЕО—когато ЕЕО се
внася на митническата територия на Републи-
ка България.
(3) Не се заплаща продуктова такса при из-
нос на ЕЕО от прекия им производител.
Чл. 37. (1) Производителите на ЕЕО начис-
ляват продуктова такса към датата на пускане-
то на ЕЕО на пазара при условията и по реда на
чл. 40, 41 и 42.
(2) Вносителите на ЕЕО начисляват продук-
това такса за ЕЕО едновременно с начислява-
нето на митните сборове при условията и по
реда на чл. 40, 41 и 42.
(3) Продуктовата такса се счита за включе-
на в продажната цена на ЕЕО, съответно в це-
ната на придобиване на внесените ЕЕО.
(4) Не се начислява продуктова такса при
износ на ЕЕО от прекия им производител.
Чл. 38. (1) Производителите и вносители-
те на ЕЕО, с изключение на лицата по чл. 44,
заплащат продуктовата такса по сметката на
ПУДООС, както следва:
1. производителите на ЕЕО—до 28-о число
на текущия месец начислената продуктова так-
са за предходния месец;
2. вносителите на ЕЕО—едновременно със
заплащането на митните сборове.
(2) В платежния документ за внасяне на так-
сата се вписват видът на таксата и основанието
за нейното внасяне, като:
1. производителите вписват и месеца, за кой-
то се внася продуктовата такса;
2. вносителите вписват номера и датата на
митническата декларация, с която е внесено
съответното ЕЕО.
(3) Производителите и вносителите на ЕЕО,
с изключение на лицата по чл. 44, са задължени
при поискване от страна на дистрибуторите на
стоките им да удостоверят с декларация по об-
разец съгласно приложение № 25 начисляване-
то и внасянето в ПУДООС на продуктовата
такса за всяка отделна сделка при условията и
по реда на чл. 40, 41 и 42.
Чл. 39. Вносителите на ЕЕО представят пред
митническите учреждения един от определените
съгласно чл. 15 документи в зависимост от на-
чина, по който изпълняват задълженията си за
събиране, рециклиране, оползотворяване и пов-
торно използване на излязлото от употреба
електрическо и електронно оборудване.
Чл. 40. За начисляване на продуктовата такса
по чл. 37 производителите и вносителите на ЕЕО
изготвят и утвърждават следните документи:
1. ежегодна вътрешнофирмена специфика-
ция по образец съгласно приложение № 26;
2. месечна справка-декларация по образец
съгласно приложение № 27.
Чл. 41. (1) Вътрешнофирмената специфика-
ция по чл. 40, т. 1 се изготвя и утвърждава от
производителите на ЕЕО до 20 декември на
текущата година и включва ЕЕО, което ще се
произвежда през следващата година.
(2) При пускането на пазара на нов продукт
вътрешнофирмената спецификация по ал. 1 се
актуализира и утвърждава от производителите
на ЕЕО преди пускането на пазара на съответ-
ната стока.
(3) Вътрешнофирмената спецификация по
чл. 40, т. 1 се изготвя и утвърждава от вносите-
лите на ЕЕО едновременно с попълването на
митническата декларация по Наредба № 11 от
1999 г. за реда за писмено деклариране на стоки
пред митническите учреждения (обн., ДВ, бр. 2
от 1999 г.; изм. и доп., бр. 23, 51, 64 и 72 от 1999 г.;
попр., бр. 80 от 1999 г.; изм. и доп., бр. 108 от
1999 г., бр. 4 и 66 от 2000 г.; попр., бр. 68 от 2000 г.;
изм. и доп., бр. 8 от 2001 г.; попр., бр. 9 от 2001 г.;
изм. и доп., бр. 74 от 2001 г., бр. 81 и 120 от 2002 г.,
бр. 19 и 111 от 2003 г., бр. 7, 24, 107 и 115 от 2004 г.
и бр. 8, 50, 55, 60 и 85 от 2005 г.).